Kai Erland

Kai Magne Erland (født 20. mai 1951) er en norsk festivalarrangør og dramatiker, og var en av initiativtakerne til etablering av Arkivet freds- og menneskerettighetssenter..Erland etablerte Christianssand Protestfestival sammen med Svein Inge Olsen i 2000. Han har vært pådriver for flere kulturelle begivenheter i Vest-Agder og har forfattet en rekke skuespill med dagsaktuelle temaer. Erland var dessuten prosjektleder for 2000-markeringen i Kristiansand kommune.


== Sceneproduksjoner ==
2021: Ide, manus og produksjon av teaterforestillingen «Onsrud» - om Lillesands politifullmektig Nils Onsruds kamp om å bli hørt av norske myndigheter på sin varsling om tysk okkupasjon 8.april 1940. Vi følger familien Onsruds  liv gjennom krig, fangenskap, kjærlighet, sorg og savn. Skuespillere Jan Fjeldal og Anna Kompelien, musikk Ragnar Bjerkreim, sangtekst Tore Nysæther, sang ved Vibeke Stene. Scenografi: Vale Klingsheim og konsulent manus og produksjon: Åse Buås Vetrhus.
2019: Ide og manus på opplevelsesforestillingen «Fredsgyra» i sammen med Åse Buås Vetrhus. Stykket ble produsert for Arkivet Freds- og menneskerettighetssenter og er en opplevelsesforestilling for barnehagebarn med verdier i sentrum. stykket inneholder bla jakten på Fredsgyra, skyggeteater, sang/ musikk, og aktiviteter ute og inne. skuespillere:  Åse Buås Vetrhus og Christine Amodei. Scenografi Vale Klingsheim.
2018: Ide og manus til forestillingen «Moritz Rabinowitz i Kristiansand». Kort teaterforestilling om jøden Moritz Rabinowitz kamp for menneskets verdi og om 2. verdenskrig som er i ferd med å bryte ut. Handelsmannen fra Haugesund besøkte forretningen sin i Kristiansand, og vi møter han når han holder en appell på forretningens trapp. Stykket er produsert for Arkivet. Skuespiller/regi Jan Fjeldal. Scenograf Vale Klingsheim.
2018: Idé, manus og produksjon av teaterforestillingen «Da jeg møtte Adolf». Om å bli fanget av Hitlers vilje og strategi som barn i Hitlertyskland, og hvordan dette har påvirket livsløpet. Om Peter Praefcke som jobber som vaktmester på Arkivet. Medvirkende: Christer Wold Sundstøl, Roger Opegård Paulsen og Andre Lassemo. Musikk: Alf Willy Vestergren. Regi: Geir Thomassen.
2017: Idé, manus og produksjon av teaterforestillingen «Piken med den lille skyggen og det store håpet». Manus sammen med Åse Buås Vetrhus. Om å overleve i en familie som er utsatt for omsorgssvikt og seksuelle overgrep. Premiere på Kilden 19. september 2017. Alle 6 forestillinger ble utsolgt før premieren. Medvirkende: Malin King, Vibeke Stene, Sandra Buås Vetrhus, Mona-Lisa Sjåvik. Film: Marius Loland. Musikk: Alf Willy Vestergren. Regi: Geir Thomassen.
2016: FILM - idé og medprodusent av dokumentarfilmen «Mot en av mine minste». Et samarbeidsprosjekt med Marius Loland. Om statens behandling av romanifolket og taterne - de tok fra dem barna og satte dem på barnehjem. NRK har kjøpt rettigheter til 10 visninger av filmen. Ble kåret til årets beste dokumentarfilm på Sørlandet.
2015: Idé, manus og produksjon av teaterforestillingen «Skammens Gissel». Premiere på Kilden. Med Ståle Kvarme Tørring og Vibeke Stene. Regikonsulent: Mette Brantzeg. Forestillingen var på Sørlandsturne våren 2016.
2014: Idé, manus og produksjon av teaterforestillingen «Gutten og laksen» med Inger Lise Rypdal, Max August Key Graarud, Ole Geir Feste og Marius Rypdal. Premiere på Søgne Gamle Prestegård 9. mars 2014. Også spilt på Kilden 11, 12 og 13. mars. Regi: Mette Brantzeg.
2012: Idé, manus og produksjon av teaterforestillingen «William W». Urpremiere på Kilden Teater- og Konserthus i Kristiansand. Ekstraforestillinger. Ble også spilt for fullt hus i Buen Kulturhus i Mandal. Stykket gjør en indre og ytre reise i livet til eneboeren William W. som levde sitt liv i skogen. Medvirkende: Ståle Tørring, Hege O. Enger, Lars Arstad og Malin King. Film ved Solveig Selj og Marius Loland. Regien var ved Charlotte Qvale.
2012: Regiansvarlig for åpningsforestillingen for Buen kulturhus i Mandal i samarbeid med Charlotte Qvale. Film: Martin Vrede Nielsen.
2010: «HAVET», fremført utendørs ved Lindesnes Fyr. Multimedial forestilling. Nykomponert verk av Terje Rypdal. Urfremført med musikere fra Kristiansand Symfoniorkester, 30 tubaer, 30 tromboner, stort kor og utendørs skuespill. Medvirkende: Terje Rypdal, Marius Rypdal, Paolo Vinaccia, Frank Hovland og Palle Mikkelborg. Film: Solveig Selj. Skuespillere: Charlotte Qvale og Geir Thomassen. Produksjon: Kai Erland og Lindesnes Fyrmuseum.
2009: «Gråteplanken», vist på Agder Teater. Om et barn som ble mobbet på skolen fordi faren var medlem av NS. Offer og gjerningsmann møtes igjen som gamle menn. Medvirkende: Jan Engervik, Steinar Endresen, Geir Thomassen, Dag Hagen og skuespillere fra Kristiansand Barneteater. Film: Solveig Selj. Regi: Charlotte Qvale. Produksjon: Stiftelsen Arkivet.
2009: «Kuan Yin – ut av ruinene», vist på Agder Teater, er skrevet sammen med Charlotte Qvale. Stykket handler om å overleve som barn i et sønderbombet Berlin under andre verdenskrig. Regi: Charlotte Qvale. Film: Frode Vestad. Produksjon: Stiftelsen Arkivet.
2008: «Det ingen må vite», vist på Agder Teater, musikkteater om å komme videre etter å ha vært utsatt for seksuelle overgrep som barn, med Inger Lise Rypdal i hovedrollen. Ellers medvirket Stephen Brandt-Hansen og Kari Iveland. Sangtekstene er av Kari Iveland. Musikk: Stein Berge Svendsen. Regi: Mette Brantzeg. Produksjon: Stiftelsen Arkivet.
2006: Idé/initiativtaker til tekst/musikkverket «KANT» fremført i lasterommet til dampskipet DS «Hestmanden». Tekst: Gaute Heivoll. Dans: Camilla Nordhagen. Musikk: Trond Tellefsen.
2005: Idé/initiativtaker til tekst/musikk/dansverket «SKANSEN». Framført på en gammel festning fra 1. verdenskrig. Tekst: Gaute Heivoll. Dans: Camilla Nordhagen. Musikk: Trond Tellefsen.
2003: Initiativtaker/deltaker i kunst-performance: Juvet – natur i kommunikasjon. Fem kunstnere slår leir inne i Juvet i fire døgn for å kjenne på Juvets mange rom og livsuttrykk og skape kunst.
2002/2003: Idé/initiativ til bestillingverket «Tåkelursonaten» som blir fremført for el-gitar, tåkelur og forsvarets F-16 fly. Det er Terje Rypdal som er komponist og fremfører verket.
1997: Avdukingsseremoni fredsmonumentet «Pax» ved Lindesnes fyr 21. september 1997. Idé/initiativtaker til etablering av gigantkor hvor 986 korister deltok - like mange som omkom ved senkingen av M/S «Palatia». Kulturarrangement medvirkende Erik Bye, Divisjonsmusikken, Anne-Karin Kaasa m. fl. Monumentet ble avduket av kong Harald.
1996: Manus/produksjon av eventyrspillet «Dradokka» sammen med Oddvar Sørli, fritt etter sagn. 20 medvirkende. Urfremført utendørs i skogen, i Juvet i Songdalen. Regi: Alex Scherpf.
1995: Idé og initiativ for bestilling og fremføring av rekviem ved Lindesnes fyr til minne om 986 omkomne etter senkingen av fangeskipet M/S Palatia: «Vindsalme for dei døde». Tekst Paal-Helge Haugen, komponist Bjørn Kruse. Urfremført ved Lindesnes fyr 6. mai 1995.
1994: Idé/initiativtaker for kirkespillet «Pilegrimen» i Finsland kirke av Paal-Helge Haugen og Jan Erik Pettersen. Urfremført av disse sammen med Svein Tindberg, Bjørgulv Straume og Kirsten Braathen-Berg.
1992/1993: Idéskaper og manusforfatter til bygdespillet «Storfolket under Vigelandsfossen» fremført ved Vigeland Hovedgård, Vennesla. Manus i samarbeid med Oddvar Sørli. Produksjon: Agder teater
1991: Idé og manus til bygdespillet «Lordene kommer» fremført ved Mjålandsstova i Marnardal. Manus i samarbeid med Oddvar Sørli.


== Priser ==
1989: Songdalen kommunes kulturpris
2006: Vest-Agder fylkes kulturpris
2016: Sturlaprisens hederspris
2016: Filmpris - årets dokumentar på Sørlandet for "Mot en av mine minste". Sammen med Marius Loland.
2021: Kongens fortjenstmedalje


== Referanser ==


== Eksterne lenker ==
(no) Kai Erland hos Sceneweb